Арадио
Хра злоу ахҭысқәа: Аҩӡбеи Латариеи арезервистцәа рабџьар ашәҟәы аҭагалара иазкны
10:10 20.10.2021 (ирҿыцуп: 12:15 22.10.2021)
Арезервистцәа рабџьар ашәҟәы аҭагалара аус ацашьеи, уи иацу аԥҟарақәеи ртәы арадио Sputnik аефир аҿы ргәаанагара рҳәеит Аԥсны Афырхаҵа Ринель Латариеи, Леон Иорден занашьоу Беслан Аҩӡбеи.
Абџьар азы азакәан рыдкылан 2021 шықәса хәажәкырамзы. Атәылахьчара аминистр идҵа инақәыршәаны арезервистцәа рабџьар ашәҟәы аҭагалара иалагеит. Уи аҿҳәарас иамоуп хәажәкырамза 2022 шықәсанӡа. Арезерв иаҵанамкуа рабџьар ма аҩныҵҟатәи аусқәа рминистрраҿы ашәҟәы иҭагалоуп, ма рҭаацәара аҟны еиҳа еиҵбу аӡәы ирҭароуп. Закәанла бџьарцыԥхьаӡа арезервист ихьӡала иарбоуп, уи аӡәгьы имихӡом рҳәоит Аԥсны атәылахьчара аминистрраҿы.